cyanic-selkie/wikianc huggingface dataset:
Osama bin Ladenas
2001 m. rugsėjo 11 d. išpuoliai ir JAV Osamos bin Ladeno persekiojimas
2001 m., kai 19 kovotojų, susijusių su „Al-Qaeda“, surengė rugsėjo 11-osios išpuolius, JAV vadovavo koalicijai, kuri Afganistane nuvertė talibus. 2001 m. gruodžio mėn. Osama bin Ladenas slapstėsi, vengdamas JAV pajėgų užgrobimo Tora Bora urvų komplekse. Vėlesniais metais JAV pajėgos jo ieškojo prie Afganistano ir Pakistano sienos, per tą laiką Osama bin Ladenas nebuvo viešumoje. 2004 m. spalio mėn. – likus mažiau nei savaitei iki tų metų JAV prezidento rinkimų – Osama bin Ladenas pasirodė vaizdo įraše, kuriame jis prisiėmė atsakomybę už rugsėjo 11 d. Po to jis periodiškai išleisdavo garso pranešimus, įskaitant 2008 m., kai grasino keršyti už palestiniečių mirtį Gazos Ruože, ir 2009 m., kai metė iššūkį naujojo JAV prezidento Baracko Obamos tęsti kovą prieš „Al-Qaeda“. Tuo tarpu JAV pajėgos toliau medžiojo bin Ladeną, kuris vis dar buvo manoma, kad gali slapstytis Afganistane arba Pakistano genčių regionuose netoli sienos su Afganistanu. JAV žvalgyba galiausiai jį surado Pakistane, gyveno saugioje teritorijoje Abbottabad, vidutinio dydžio mieste netoli Islamabado. 2011 m. gegužės 2 d. Osama bin Ladenas žuvo, kai sraigtasparniais gabenamos nedidelės JAV pajėgos surengė reidą. Jo kūną, vizualiai atpažįstamą reido vietoje, JAV pajėgos išgabeno iš Pakistaną apžiūrai ir DNR identifikavimui, netrukus po to palaidojo jūroje. Praėjus kelioms valandoms po patvirtinimo apie bin Ladeno mirtį JAV prezidentas Barakas Obama spaudos konferencijoje paskelbė visuomenei. Praėjus kelioms dienoms po Barako Obamos pranešimo, „Al-Qaeda“ paskelbė pareiškimą, kuriame viešai pripažino Osamos bin Ladeno mirtį ir pažadėjo kerštą. Vėliau tą patį mėnesį „Al-Qaeda“ išplatino paskutinį garso pranešimą, kuris, kaip teigiama, buvo iš bin Ladeno, kurį jis esą įrašė prieš pat mirtį. Pranešime bin Ladenas gyrė 2011 metų pradžios Tuniso ir Egipto sukilimus ir paragino „Al-Qaeda“ pasekėjus padėti žmonėms, kovojantiems su „neteisingomis“ vyriausybėmis.
Shorea johorensis
Shorea johorensis – sparneninių (Dipterocarpaceae) šeimos, šorėjų genties augalas.
Paplitimas
Grėsmingai nykstanti rūšis. Natūraliai auga Pietryčių Azijoje esančiose Borneo, Sumatros salose, bei Malakos pusiasalyje (Singapūras, Malaizija, Brunėjus, dalis Indonezijos).
Augavietės
Nuo jūros paviršiaus auga iki 300 m aukščio altitudėse. Įprastai aptinkamos augančios netoli upių, kur yra priemolingas bei smėlingas dirvožemis.
Aukštis, kamieno storis
Tai viena aukščiausių Azijos medžių rūšių. Dažniausiai užauga 58-65 m aukščio ir iki 127 cm kamieno skersmeniu. Šiuo metu pats aukščiausias žinomas egzempliorius pagal (Roman Dial 2007) yra 82,39 m aukščio ir auga Malaizijai priklausančioje Sabaho provincijoje, esančioje šiaurės rytų Borneo saloje.
Požymiai
Labai aukšti lapuočiai medžiai. Kamienas tiesus, sakingas. Žiedai 16 mm skersmens balsvi, baltai geltoni ir auga šluotelėmis. Vaisiai žali-rausvi-raudoni 14 mm ilgio su trimis 90 mm sparneliais, kuriuos vėliau prinokusius išnešioja vėjas.
Panaudojimas
Naudojama medienai. Išgaunama aukštos kokybės šviesiai raudonos spalvos mediena, todėl Indonezijoje gausiai sodinama medžių plantacijose.
Rūšies pavadinimai
Mokslinio lotyniško Shorea johorensis rūšies pavadinimo autorius Frederick William Foxworthy gyvenęs 1877-1950. Rūšies lotyniškas pavadinimas kilo nuo Malaizijos Džohoro valstijos pavadinimo, kurioje ji įprastai auga. Taip pat žinoma Shorea leptoclados Sym. sinonimo pavadinimu. Angliškai vadinama Light Red Meranti. Borneo saloje tarp vietinių gyventojai vadina – Kenbewar, Kenuar, Longko, Majau, Merampu, Meranti merah, Meranti tanduk, Palapak, Selangan pelandok, Seraya majau.
Grėsmė ir apsauga
Įrašyta į tarptautinės raudonosios knygos sąrašus.
Rusiškių senosios kapinės
Rusiškių senosios kapinės, vadinamos Kapeliais, Maro kapeliais – neveikiančios kapinės pietinėje Skuodo rajono savivaldybės teritorijos dalyje, Rusiškėse (Notėnų seniūnija), kelio kairėje pusėje.
Kapinės
Įrengtos pakelėje, aukštumos šlaito terasoje. Netaisyklingo stačiakampio plano, pailgos šiaurės rytų – pietvakarių kryptimi, apjuostos akmenų pylimo ir lapuočių medžių.
Viduryje ant akmenų mūro postamento stovi medinė koplytėlė, o į rytus nuo jos – monumentalus kryžius.
Istorija
Veikė XVII a. – XVIII a. pab., laidoti Rusiškių gyventojai, daugiausia maro aukos. Pradėjus mirusiuosius laidoti Mosėdžio parapijos kapines, kapeliuose XIX a. – XX a. pr. retsykiais buvo pakasami savižudžiai, nekrikštyti mirę kūdikiai, užkrečiamų ligų epidemijų aukos.
2015 m. kapines žvalgė Julius Kanarskas.
Saugotinas kultūros paveldo objektas.
Vaivadijos kelias 668 (Lenkija)
Vaivadijos kelias 668 - kelias šiaurės rytų Lenkijoje, Palenkės vaivadijoje, Lomžos, Grajevo ir Monkų apskrityse. Ilgis - 52 km.
Pagrindinės gyvenvietės prie kelio:
Jonas Staselis
Jonas Staselis (g. 1972 m. birželio 11 d. Vilniuje) – fotografas, Lietuvos spaudos fotografų klubo prezidentas.
Gustaičiai
Gustaičiais vadinami kaimai:
Juozas Galdikas
Juozas Galdikas (g. 1958 m. spalio 31 d. Druskininkuose) – gydytojas, profesorius, Lietuvos politinis bei visuomenės veikėjas.
Biografija
1983 m. Vilniaus universiteto Širdies ir kraujagyslių chirurgijos laboratorijos chirurgas, pirmos kategorijos angiochirurgas. 1987 m. medicinos mokslų kandidatas. 1989–1991 m. stažavosi Berno universiteto (Šveicarija) Širdies ir kraujagyslių chirurgijos klinikoje, 1989 m. tobulinosi Prahoje, 1991 m. Vokietijoje ir 1994 m. JAV. 1992 m. medicinos mokslų daktaras, 1996 m. profesorius. 1995–1996 m. Vilniaus miesto savivaldybės Sveikatos apsaugos, sanitarijos ir higienos skyriaus vedėjas. 1996–2000 m. Seimo narys. 1996–1998 m. aštuntosios Vyriausybės sveikatos apsaugos ministras. Nuo 2001 m. Valstybinės akreditavimo sveikatos priežiūros veiklai tarnybos prie Sveikatos apsaugos ministerijos direktoriaus pavaduotojas, 2006 - 2014 m. direktorius.
Moksliniai darbai įvertinti prizais ir premijomis Niujorke (1989 m., 1994 m.) ir Berlyne (1992 m.). Daugelio tarptautinių kraujagyslių chirurgų draugijų narys. Nacionalinės sveikatos tarybos narys. 1993 m. Tėvynės sąjungos (Lietuvos konservatorių) narys.
Jakštaičiai
Jakštaičiais vadinami kaimai:
Quake II
Quake II – pirmojo asmens šaudyklės žanro kompiuterinis žaidimas, sukurtas „id Software“ ir 1997 m. gruodžio 9 d. išleistas „Activision“. Tai nėra Quake tęsinys siužeto prasme, tačiau išlaiko panašų stilių, panašius ginklus ir atmosferą. Garso takelį žaidimui kūrė Rob Zombie, Sonic Mayhem ir Bill Brown.
Tai yra viena populiariausių visų laikų pirmojo asmens šaudyklių ir iki dabar žaidžiama internete, nors jau yra išėję ir Quake III, ir Quake IV.
Quake II grafinį variklį vėliau naudojo daug kitų žaidimų, kaip kad Half-Life, Heretic II, Daikatana, Kingpin: Life of Crime ir kiti.
Norutaičiai
Norutaičiai – kaimas Šiaulių rajono savivaldybėje, 13 km į šiaurės vakarus nuo Šiaulių, 3 km į šiaurę nuo plento, į vakarus nuo kelio , į rytus nuo Gulbino miško, Ringuvos dešiniajame krante.
thumb|left|240px|Norutaičių holokausto paminklas
Kaime yra Šiaulių apskrities žydų žudynių vieta ir kapai. Pamiškėje, Norutaičių kaime 1941 m. nuo birželio 29 – iki rugsėjo 15 d. nacistinės Vokietijos valdžios suorganizuotos egzekucijos metu nužudyta ir užkasta apie 4000–5000 Šiaulių miesto ir apskrities žydų. Dabar šioje vietoje pastatytas paminklas.
Istorija
Kaimo vakarinėje dalyje, 0,38 km į pietus nuo kelio Gailiūnai–Norutaičiai išlikę Norutaičių senosios kapinės (kultūros paminklo MC kodas 4615). Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Verbūnų seniūnijai, nuo 1918 m. – Šiaulių apskrities Kužių valsčiui, 1950–1991 m. kaimas priklausė kolūkiui „Gegužės devintoji“.
Žymūs žmonės
Kaime gimė:
Stebuliškės (Marijampolė)
Stebuliškės – kaimas pietinėje Marijampolės savivaldybės dalyje, 3 km į vakarus nuo Liudvinavo, šalia kelio. Į rytus nuo kaimo telkšo Stebuliškių tvenkinys.
Istorija
XIX a. pateko į Kalvarijos apskrities Liudvinavo valsčių, Liudvinavo parapiją. XX a. vid. išdalintas į du kaimus. Dabar pietinė Stebuliškių kaimo dalis yra Kalvarijos savivaldybėje.
Indučiai
Indučiai – kaimas Zarasų rajono savivaldybėje, 4 km į šiaurės vakarus nuo Degučių.
Istorija
XXI a. pradžioje kaime buvo kaimo turizmo sodyba „Prie Kumpuolio“.
Gyventojai
1897 m. buvo 5 gyventojai, 1923 m.- 14 gyv.(3 sodybos)
Abrucų nacionalinis parkas
Abrucų nacionalinis parkas arba Abrucų, Lacijaus ir Molizės nacionalinis parkas (Parco Nazionale d’Abruzzo, Lazio e Molise) – saugoma gamtos teritorija Italijoje, Apeninų kalnuose, daugiausia Abrucuose, taip pat Lacijuje ir Molizėje.
Parkas įkurtas 1923 m. siekiant apsaugoti išlikusią Apeninų kalnų gamtą. Fašistų valdymo laikotarpiu parkas panaikintas, bet 1950 m. vėl atkurtas.
Aukščiausia parko vieta – 2247 m (Petroso k.). Įspūdingi kraštovaizdžiai: ledynų cirkai, morenos, tarpekliai, miškai, pievos. Sutinkami rudieji lokiai, pilkieji vikai, elniai, lūšys, gemzės ir kt.
Kubos socialdemokratinė srovė
Kubos socialdemokratinė srovė (CSDC, Corriente socialista democratica Cubana) – Kubos pusiau legali politinė partija.
Istorija
Įsteigta 2002 m. sausio 16 d. Nacionalinėje konferencijoje Pinar del Rio. Deklaruoja demokratinio socializmo siekius. Turi apie 1000 narių Kuboje ir apie 2000 narių užsienyje, daugiausia Floridoje, JAV. Kubos valdžios toleruojama, bet realios įtakos neturi.
Generalinis sekretorius Manuelis Kuesta Morua. Pirmininkas nuo 2003 m. Eduardas Ocheda.
Lininė kirasa
thumb|220px|[[Paris (kairėje) rengiasi šarvais (lininė kirasa?), o Apolonas (dešinėje) jį stebi]] Lininė kirasa  – senovės Graikijoje naudoti liemens šarvai iš lininio audinio.
Linines kirasas graikai naudojo nuo Mikėnų laikų iki klasikinio periodo. Lininė kirasa pirmą kartą minima Homero „Iliadoje“. Atrodo, kad VII a. pr. m. e. pab. – VI a. pr. m. e. pr. lininės kirasos pakeitė bronzines bei žalvarines „raumenines kirasas“, kaip pigesnis būdas apšarvuoti graikų hoplitus. Atrodo, kad jos paplito karų su persais metu (manoma, kad Termopilų mūšyje šias kirasas naudojo masiškai ), o Peloponeso karo metu jos tapo gana retos. Vėl trumpam išpopuliarėjo Filipo II ir Aleksandro Makedoniečio laikais. Visiškai išnyko III a. pr. m. e., atrodo, kad jas išstūmė tuo metu Viduržemio jūros vakarinės pakrantėse paplitę grandiniai šarvai.
Konstrukcija
thumb|220px|Lininės kirasos schema Dabartinės žinios apie linines kirasas daugiausia gautos iš graikų piešinių, kuriose pavaizduotos kirasos, kurias ant pečių laiko iš nugaros pusės į priekį per pečius atversti ir prie antkrūtinio pririšti atvartai ir kurios apačioje turi eilę skiaučių, dengiančių kirkšnis ir šlaunų viršutinę dalį. Kaip graikai vadino tokias kirasas nėra žinoma. Dažnai linines kirasas papildydavo prisiūtais metaliniais žvynais. Kai kurios kirasos būdavo ištisai apsiūtos tokiais žvynais, o dažnai jos būdavo visai bežvynės.
Iki šių laikų neliko nė vieno egzemplioriaus. Vienintelis susijęs radinys yra Šiaurės Graikijoje, Verginoje, kape rastas šarvas, kuris primena lininę kirasą, ir, atrodo, yra geležinė lininės kirasos imitacija su paauksavimais. Tikroji lininės kirasos konstrukcija iki šiol yra mokslinių ginčų objektas. Spėjama, kad lininę kirasą sudarydavo 12–20 lininio audinio sluoksnių. Kai kas teigia, kad tuos sluoksnius suklijuodavo kažkokiais gyvūniniais klijais, kiti – elastinga derva, nors greičiausiai juos perdygsniuodavo, kaip kad viduramžių dygsniuotas striukes. Kai kas spėja, kad tos kirasos būdavo visai nje iš lino, o odinės, nors tam irgi nėra įrodymų. Viename Mikėnų laikų kape yra rastas daugiasluoksnis lininis fragmentas, bet nežinoma, ar tai šarvo dalis.
Palyginimas
Pausanias rašė, kad sarmatų daromi žvyniniai šarvai iš arklių kanopų yra daug stipresni ir geriau sulaiko dūrius negu lininės kirasos, kurios tinka medžiotojams, bet nepritaikytos kautynėms.
Kruopiai
miniatiūra|250px|left|Kultūros namai
Etimologija
Kruopiai – asmenvardinis vietovardis, sudarytas iš asmenvardžio Kruõpis, Kruopỹs daugiskaitos.
Istorija
thumb|left|[[Kruopių dvaras|Kruopių dvaro liekanos]]
Vietovė minima nuo XV a., nuo XVI a. vidurio čia buvo Kruopių dvaras. 1591 m. minimas Kruopių kaimas. 1786 m. pastatyta medinė bažnyčia, 1889 m. pastatyta mūrinė Kruopių Šv. Onos bažnyčia. XIX a. Kruopiai – Šiaulių apskrities miestelis, valsčiaus centras.
1905 m. Kruopių valstiečiai ir kumečiai pašalino carinę ir išsirinko naują valsčiaus valdybą. 1920 m. pradžioje buvo su bolševikais kovojančių Lietuvos savanorių štabas. 1923 m. čia įsteigtas Kultūros būrelis; 1926 m. atidarytos Kruopių laisvamanių kapinės. Po Antrojo pasaulinio karo Kruopių apylinkėse veikė Prisikėlimo apygardos Genio (vėliau Voverės, Kunigaikščio Žvelgaičio) rinktinės Lietuvos partizanai. 1944 m. miestelis smarkiai nukentėjo nuo gaisrų, frontas čia laikėsi apie 2 mėnesius.
Sovietmečiu buvo tarybinio ūkio centrinė gyvenvietė. 1946 m. įkurta biblioteka, vėliau – vaikų darželis, medicinos punktas, 1978 m. – kultūros namai.
Glendeilas (Kalifornija)
Glendeilas – miestas vakarų JAV, Kalifornijoje, Los Andželo apygardoje, šiaurinis Los Andželo priemiestis. 2000 metais mieste gyveno 194 973 žmonės, 2004 metais gyventojų skaičius padaugėjo iki 201 326 ir 2005 metais iki 207 007 žmonių. Glendeilas yra 3 pagal dydį miestas apskrityje ir 17 pagal dydį Kalifornijoje.
Vystoma aviacijos, raketų, radioelektronikos pramonė.
Demografija
Pagal 2000 metų statistiką mieste gyveno 194 973 žmonės, mieste buvo 71 805 šeimos ūkis ir 49 617 šeimų. Gyventojų tankumas buvo 2 456,1/km². Mieste gyveno 63,58 % baltaodžių, 16,12 % azijiečių, 1,27 % juodaodžių, 0,32 % indėnų, 8,65 % kitokios rasės ir 10,06 % dviejų arba daugiau rasių žmonių. 19,72 % visų gyventojų buvo ispanai arba lotynai.
Karklinių valsčius
Karklinių valsčius  – buvęs administracinis-teritorinis vienetas dabartinės pietvakarių Lietuvos teritorijoje. Centras – Karkliniai, vėliau – Keturvalakiai.
Istorija
Valsčius buvo įkurtas XIX a. Nuo 1867 m. iki 1914 m. priklausė Lenkijos Kongreso karalystės, Suvalkų gubernijos, Vilkaviškio apskričiai.
Kosovo savivaldybės
Kosovo savivaldybės – aukščiausio lygio Kosovo administraciniai vienetai. Kosovas suskirstytas į 30 savivaldybių .thumb|300px|right|Kosovo savivaldybės Žemiau yra pateikiamas savivaldybių sąrašas. Skliausteliuose savivaldybių pavadinimai serbų ir albanų kalbomis.
Mercury Milan
Milan buvo pristatytas 2005 metais Čikagos Automobilių Parodoje vasario 9 dieną. Taip pat parodoje buvo paskelbta 2008 hibridinės versijos gamyba.
Milan yra parduodama su 5-pavarų mechanine arba 6-pavarų automatine transmisija. Nuo 2007 metų bus parduodama visų varomų ratų versija.
Varikliai:
Kolumbas (Ohajas)
Istorija
Miestas buvo pavadintas Kristupo Kolumbo garbei. Kolumbas buvo įkurtas 1812 metais, valstijos sostine tapo 1816 metais. Miestas nuo 1834 m.
Čačapojaso kultūra
Čačapojaso kultūra, dar vadinti „Debesų kariais“ – ikikolumbinė Peru kultūra, gyvavusi dabartiniame Amazonės departamente, Utkubambos slėnyje bei drėgnose Andų pašlaitėse. Susiformavo IX a. Čačapojaso kultūra buvo užkariauta inkų (1470 m.) prieš pat ispanų atvykimą.
Čačapojaso kultūros indėnai pasižymėjo šviesesne nei kitų indėnų oda, todėl dažnai spekuliuojama apie jų neindėnišką kilmę. Čačapojasiečiai buvo gabūs architektai, statę galingas tvirtoves. Išmanė keramikos amatą (tačiau ne taip kaip Naskos ar Močės žmonės), teksilę. Kilmingus mirusiuosius laidodavo sarkofaguose.
Pagrindinė Čačapojaso kultūros archeologinė radimvietė – senovinė tvirtovė Kuelapas. Kitos radimvietės: Gran Pachatenas, Gran Saposa (miestai), Revašas (laidojimo urvas), Laguna de los Condores ir kt.
Nykštukiniai ešeriai
Nykštukiniai ešeriai (Kuhliidae) – ešeržuvių (Perciformes) šeima, kurioje yra viena gentis – kulijos (Kuhlia). Paplitusios Indijos vandenyne, Ramiojo vandenyno vakarinėje dalyje nuo Australijos iki Japonijos ir Havajų salyno.
WebDAV
WebDAV – protokolas, sukurtas HTTP protokolo pagrindu, pridėjus tam tikrus patobulinimus, skirtus grupei vartotojų atlikti veiksmus su bylomis, esančiomis nutolusioje sistemoje (serveryje), tuo pačiu sukuriant įspūdį, tartum jie būtų sistemoje, su kuria tuo metu dirba vartotojas.
Protokolo apžvalga
WebDAV protokolas išplečia standartinį HTTP protokolą šiomis užklausomis:
Šarlotės Hornets
Šarlotės „Hornets“  – profesionali krepšinio komanda, įsikūrusi Šarlotėje, Šiaurės Karolinos valstijoje, JAV. Komanda žaidžia Nacionalinės krepšinio asociacijos (NBA) čempionato Rytų konferencijos Pietryčių divizione. Nuo 1988 iki 2002 m. komanda turėjo „Hornets“ pavadinimą, kuris sugrįžo 2014 m. gegužės 20 d. Nuo 2002 iki 2014 m. komanda vadinosi Šarlotės Bobcats.
Bobcats buvo įkurtas 2004 metais bei buvo vėliausiai prie NBA prisijungęs klubas. Nuo 2010 m. komanda priklauso buvusiam NBA žaidėjui Maiklui Džordanui. Namų rungtynes Hornets žaidžia Time Warner Cable Arena, Šarlotės miesto centre. 2012 – 13 metų NBA sezono pabaigoje, skaičiuojant nuo klubo įsikūrimo pradžios, Bobcats turėjo 249–472 (34,5%) pergalių ir pralaimėjimų balansą. Per savo trumpą gyvavimo istoriją Bobcats į atkrintamąsias varžybas pateko du kartus – 2009–2010 ir 2013–2014 m. sezonuose.
2002–2004: komandos susikūrimas
2002 m. į Naująjį Orleaną persikėlė „Hornets“ komanda, Šarlotėje žaidusi nuo 1988 metų. Tačiau NBA ir miesto vadovai sutarė, kad 2004 – 05 metų sezone planuotoje NBA plėtroje iki 30 komandų, Šarlotei bus suteikta galimybė vėl turėti profesionalų krepšinio klubą. 2002 m. pabaigoje teisė steigti komandą buvo suteikta Black Entertainment Television įkūrėjui ir savininkui Robertui L. Johnsonui, o tarp žymesnių komandos bendrasavininkų buvo ir Cornellis Iralas Haynesas, jaunesnysis, dar žinomas kaip reperis Nelly.
2003 metais buvo nuspręsta komandą pavadinti „Bobcats“, pagal Šiaurės Karolinoje gyvenančias rusvąsias lūšis. Tarp realiausių kitų galimų vardų buvo svarstomi Šarlotės „Flight“ bei Šarlotės „Dragons“ pavadinimai. Pirmuoju „Bobcats“ treneriu bei komandos generaliniu vadybininku tapo Bernie Bickerstaff. Mėginimai pastatyti naują namų areną Bobcats namų rungtynėms susidūrė su sunkumais, kuomet Šarlotės gyventojai balsavo prieš arenos statymą iš miesto biudžeto lėšų, tačiau vietos valdžia nusprendė prisidėti prie statybų skirdami pinigus nuo mokesčių, surenkamų iš vietos viešbučių. Šarlotės „Hornets“ persikėlimas į Naująjį Orleaną taip pat buvo sąlygotas naujos arenos poreikio, tačiau miestui atsisakius projektą finansuoti, NBA davė leidimą klubui persikraustyti į kitą miestą.
2004–2010: Geraldo Wallace era
2004 metų birželio 22 d. įvykusiuose NBA plėtros šaukimuose Šarlotės „Bobcats“ pasirinko 19 žaidėjų iš kitų lygos klubų. Pastarieji turėjo galimybę apsaugoti bet kuriuos 8 kontraktus turinčius savo žaidėjus bei žaidėjus 2003 – 04 m. sezono pabaigoje tapsiančius apribotais laisvaisiais agentais, o „Bobcats“ negalėjo pasirinkti daugiau nei vieno žaidėjo iš vienos komandos. Tarp prie klubo prisijungusių krepšininkų buvo jauni talentai Geraldas Wallace, Primozas Brezecas, Jasonas Kapono. Taip pat Predragas Drobnjakas, Saša Pavlovičius, Zaza Pačulija, tačiau šie nesužaidė nė vienerių varžybų už „Bobcats“. Prieš NBA naujokų biržą, „Bobcats“ atliko sėkmingus mainus su Los Andželo „Clippers“, iškeisdami turėtą 4 ir 33 šaukimus į 2 –ą, bei įsipareigodami perimti P. Drobnjako dvejų metų 5,315 milijonų dolerių kontraktą. Antruoju numeriu NBA naujkokų biržoje Šarlotės Bobcats pašaukė Emeką Okaforą iš Konektikuto universiteto. Pirmosios Šarlotės varžybos 2004 – 05 metų sezone įvyko lapkričio 4 dieną Charlotte Coliseum arenoje ir baigėsi pralaimėjimu Vašingono „Wizards“ komandai 96 – 103. Po dviejų dienų buvo pasiekta pirmoji pergalė klubo istorijoje, kuomet buvo nugalėta Orlando Magic 111–100. Pirmąjį savo sezoną Šarlotės „Bobcats“ baigė laimėję tik 18 varžybų iš 82, nesugebėję nė karto laimėti dvejų rungtynių iš eilės. Sėkmingai metus baigė Emeka Okaforas, tapęs geriausiu 2004 – 05 NBA sezono metų naujoku.
2005 metų NBA naujokų biržoje Bobcats 5 – uoju pasirinkimu pašaukė Raymondą Feltoną bei 13 – uoju šaukimu Seaną May, abu iš vietos Šiaurės Karolinos universiteto. Buvo tikimasi, kad komandą papildę naujokai, kartu su Okaforu bei Wallace taps komandos pagrindu ateities pergalėms. Antrąjį sezoną „Bobcats“ pradėjo naujojoje Charlotte Bobcats Arena, po pratęsimo nugalėję Bostono „Celtics“. Sezonas komandai nebuvo sėkmingas, tačiau, lyginant su pirmuoju, buvo iškovota aštuoniomis pergalėmis daugiau. Sezono pabaigoje buvo paskelbta, kad komandos bendrasavininkiu taps buvęs NBA žaidėjas, kilęs iš Šiaurės Karolinos, Michaelas Jordanas. R. Feltonas buvo išrinktas į NBA geriausių naujokų antrąją komandą.
Kiek sėkmingesnis sezonas Šarlotės „Bobcats“ buvo 2006 – 07 metais. Naujokų biržoje 3 – uoju numeriu pasirinktas Adamas Morrisonas, o 50 – uoju – Ryanas Hollinsas. Sezonui įpusėjus, komanda buvo iškovojusi 22 pergales bei patyrusi 33 pralaimėjimus, tačiau netrukus sekė 8 iš eilės nesėkmės, po ko komandos bendrasavininkis M. Jordanas paskelbė, kad ekipos treneris B. Bickerstaffas kitą sezoną į ekipą nebesugrįš. „Bobcats“ metus baigė pasiekę 33 pergales ir 49 pralaimėjimus. Per tris sezonus su klubu B. Bickerstaffas laimėjo 77 ir pralaimėjo 169 varžybas (31,3%). Du klubo žaidėjai – R. Feltonas ir Walteris Herrmanas išrinkti į 2006 – 07 NBA sezono geriausių naujokų antrąją komandą.
Prieš 2007 – 08 sezono pradžią, naujuoju Šarlotės „Bobcats“ vyriausiuoju treneriu buvo paskirtas Samas Vincentas, o Rodas Higginsas pasamdytas generaliniu vadybininku. Naujokų biržoje 8 – uoju šaukimu buvo pasirinktas Brandanas Wrightas, bet netrukus Šarlotė jį įtraukė į mainus, kurie į komandą atvedė Jasoną Richardsoną. Tačiau sezonas, kurio metu tikėtasi pagaliau prasibrauti į NBA atkrintamąsias varžybas, baigėsi nusivylimu, iškovotos tebuvo 32 pergalės. Sklido kalbos apie žaidėjų ir trenerio nesutarimus. Vos po vieno sezono S. Vincentas buvo atleistas iš vyriausiojo trenerio pareigų.
2008 metais balandžio 29 dieną Šarlotės „Bobcats“ trečiuoju komandos istorijoje treneriu pakvietė dirbti Krepšinio šlovės muziejaus narį Larry Browną. Klubą papildė 9 šaukimu NBA naujokų biržoje pasirinktas D. J. Augustinas, o sezonui prasidėjus, „Bobcats“ išmainė rezultatyviausią savo žaidėją Jasoną Richardsoną bei naujoką Jaredą Dudley į Borisą Diaw ir Rają Bellą. Sėkmingi mainai padėjo komandai pasiekti 35 pergales, o iki 2008- 09 sezono NBA atkrintamųjų varžybų pritrūko vos 4 laimėtų rungtynių. D. J. Augustinas buvo išrinktas į 2008 – 09 NBA sezono geriausių naujokų antrąją komandą. Pasibaigus sezonui komandos savininkas Robertas L. Johnsonas paskelbė, kad norėtų parduoti komandą.
2009 – 10: pirmosios atkrintamosios varžybos
Tarpsezoniu Šarlotės „Bobcats“ 2009 metų NBA naujokų biržoje 12 – uoju šaukimu pasirinko Geraldą Hendersoną. Su Naujuoju Orleanu mainais į Tysoną Chandlerį iškeistas Emeka Okaforas. Komandą taip pat papildė Stephenas Jacksonas. 2010 metų vasario 27 dieną buvo paskelbta, kad M. Jordanas, po sandėrio su R. L. Johnsonu, taps pagrindiniu komandos savininku. 2010 metų balandžio 9 dieną „Bobcats“ pirmą kartą savo istorijoje užsitikrino vietą atkrintamosiose varžybose po pergalės išvykoje prieš Naujojo Orleano „Hornets“ 104–103. Šarlotės komanda pirmą kartą baigė sezoną turėdami teigiamą pergalių ir pralaimėjimų balansą 44 – 38 (53,7%). Geraldas Wallace tapo pirmuoju žaidėju Bobcats istorijoje išrinktu į NBA visų žvaigždžių rungtynes bei į NBA geriausiai besiginančių žaidėjų pirmąjį penketą. Atkrintamosiose varžybose Šarlotės „Bobcats“ 0 – 4 buvo nušluoti Orlando „Magic“.
2010 – 2014: blogiausia komanda NBA istorijoje ir naujos viltys
„Bobcats“ 2010 – 11 sezoną pradėjo tikėdamiesi tęsti praėjusių metų sėkmingą pasirodymą, nepaisant R. Feltono bei T. Chandlerio netekties, bei vėl prasimušti į atkrintamąsias varžybas. Tačiau nuo pat pirmųjų varžybų Šarlotės komandą persekiojo nesėkmės. 2010 metų gruodžio 22 dieną, po 9 pergalių – 19 pralaimėjimų sezono starto, buvo pranešta, kad Larry Brownas palieka komandą, o į jo vietą ateina Paulas Silasas. 2011 metų vasario 24 dieną, siekdami turėti lankstesnį komandos biudžetą būsimiems kontraktams, Bobcats išmainė savo pagrindinį žaidėją Geraldą Wallace į Portlendo Trail Blazers už du pirmojo rato šaukimus bei keletą mažiau žinomų žaidėjų. Į Oklahoma Sičio „Thunder“ buvo išleistas veteranas Nazras Mohammedas. Dėl Stepheno Jacksono bei Tyruso Thomaso traumų viltys patekti į atkrintamąsias varžybas buvo galutinai palaidotos. Bobcats sezoną baigė iškovoję 34 pergales, iš jų 25 vadovaujant Paului Silasui.
2011 metų birželio 13 dieną Bobcats naujuoju generaliniu vadybininku nusamdė buvusį „Trail Blazers“ atstovą Richą Cho. Prieš 2009 metų NBA naujokų biržą Šarlotės komanda ėmėsi komandos pertvarkos, išsiųsdami Stepheną Jacksoną, Shauną Livingstoną ir 19 šaukimą biržoje į buvusią „Duke“ universiteto (Šiaurės Karolina) žvaigždę Corey Maggette bei 7 šaukimą. Naujokų biržoje „Bobcats“ pašaukė Bismacką Biyombo, o 9 – uoju šaukimu pasirinktas Kemba Walkeris. Į komandą taip pat atvyko laisvuoju agentu buvęs, snaiperis Reggie Williamsas. Dėl lokauto iki 66 varžybų sutrumpėjęs sezonas buvo pats nesėkmingiausias Šarlotės istorijoje. „Bobcats“ ne tik kad užėmė paskutinę vietą 2011 – 12 metų sezone, iškovoję vos 7 pergales (10,6%), tačiau ir pablogino 29 metų senumo Filadelfijos 76ers antirekordą pagal laimėtų – pralaimėtų rungtynių viename sezone santykį (9 – 73, 10,98%). 2012 metų balandžio 30 dieną „Bobcats“ paskelbė, kad naujajame sezone komandos Paulas Silasas nebetreniruos.
2012 metų NBA naujokų biržos loterijoje „Bobcats“, nepaisant blogiausio praėjusio sezono rezultato, neišlošė 1-ojo šaukimo teisės. Tenkinęsi 2-uoju šaukimu į komandą pakvietė Michaelą Kidd – Gilchristą bei 31-uoju šaukimu – Jeffrey Taylorą. Į Šarlotę taip pat atvyko Benas Gordonas, Ramonas Sessionsas bei Brendanas Haywoodas. Lapkritį komandą papildė Hackimas Warrickas iš Naujojo Orleano „Hornets“. Po netikėtai gero 2012 – 13 metų sezono starto 7 – 5, sekė 18 iš eilės pralaimėtų varžybų serija, po kurios komanda nebeatsigavo. Tik paskutinę sezono savaitę Bobcats pavyko iškovoti 20 – ąją pergalę. Balandžio 23 d. buvo pranešta, kad vos vienerius metus komandą treniravęs Mike Dunlapas yra atleidžiamas iš vyriausiojo trenerio posto dėl nesutarimų su „Bobcats“ veteranais bei dėl nesugebėjimo pagelbėti ekipos jauniesiems žaidėjams prisitaikyti prie NBA ritmo.
nuo 2014 iki dabar: Hornets vardo sugrįžimas
Pasibaigus sezonui 2014 m. gegužės 20 d. buvo pranešta, kad komanda grįžta prie savo originalaus pavadinimo „Hornets“ (kuris buvo naudojamas nuo 1988 iki 2002 m.).
Horo akis
thumb|220px|Horo akis (medalionas) Horo akis, Uadžat – egiptietiškas simbolis, kuris, kaip buvo tikima, saugo nuo blogio. Iš įvairių medžiagų pagamintos akys buvo dedamos faraonams į kapus (mastabas, piramides ir hipogėjus). Pasak legendos, mūšyje egiptiečių faraonų globėjas dievas Horas netekęs akies.
Reikšmė
Hieroglifo tekste sutinkama Horo akis reiškia „veikti, daryti“ arba tą kuris daro ar veikia. Horo akis taip pat simbolizavo veiksmą, apsaugą arba didelę neapykantą, ir nebuvo tiesiog akies ženklas. Yra keletas alternatyvių hieroglifų akiai pažymėti.
Horo akis visada dešinioji. Veidrodinis atspindys (kairioji akis) taip pat kai kada sutinkama ir reiškė Totą, taip pat intuiciją bei magiją.
1817 m. seimelis
Reikšmė
Seimelyje, pagal Rusijos carinės valdžios nustatytą seimavimo buvusiose Lietuvos Didžiosios kunigaikštystės žemėse tvarką, dalyvavo po 10 atstovų iš kiekvienos Vilniaus gubernijos apskrities (iš viso 123 asmenys).
Seimelyje svarstyti įvairūs bajoriškosios savivaldos klausimai, bet jis pirmiausia išgarsėjo ir Lietuvos istorijoje yra reikšmingas tuo, kad jame bajorų iniciatyva iš apačios buvo iškeltas baudžiavos panaikinimo klausimas. Ši iniciatyva buvo iškelta dar prieš gubernijos seimelį vykusiuose pavietų seimeliuose.
Kone radikaliausia buvo Ukmergės apskrities instrukcija delegatams į gubernijos seimelį. Joje buvo siūloma ne tik suteikti valstiečiams asmens laisvę, bet ir steigti liaudies mokyklėles visose parapijose.
Gubernijos seimelyje už baudžiavos panaikinimą ypač aistringai agitavo Upytės apskrities delegatas Simonas Zaviša. Jis, taip pat ir nemaža dalis gubernijos seimelio narių, buvo masonai, kai kurie istorikai remdamiesi šiuo ir kitais faktais, pačią baudžiavos naikinimo iškėlimo iniciatyvą priskiria būtent masonams. Dauguma Vilniaus gubernijos seimelio dalyvių balsavo už valstiečių išlaisvinimą iš baudžiavos. Tačiau ši Lietuvos bajorų iniciatyva nesulaukė Aleksandro I paramos, tikėtina daugiausia dėl politinių sumetimų, iš kurių svarbiausias buvo nenoras prisidėti prie bajorijos ir valstiečių tarpluominio solidarumo augimo.
Almasanas
Almasanas – nedidelis miestas ir savivaldybė šiaurės vakarų Ispanijoje, Kastilijos ir Leono regione, Sorijos provincijoje, 32 km nuo Sorijos, 940 m aukštyje. Baldų gamyba, žemės ūkis. Yra keletas bažnyčių, iš kurių žymiausia romaninė Šv. Mykolo bažnyčia (iglesia de San Miguel).
Istorija
thumb|left|200px|Almasanas
Almasanas minimas nuo 1375 m.
Indūriškiai
Indūriškiai – buvęs kaimas Vilkaviškio rajono savivaldybėje, 10 km nuo Vilkaviškio.
Istorija
Kaimas panaikintas 2017 m.
Baskų kalba
right|240px|Baskų šalis žemėlapyje Baskų kalba (euskara, kitais dialektais euskera, eskuara ir üskara) – baskų tautos kalba, kuria šnekama Baskijoje, regione, iš dalies priklausančiame Ispanijai, iš dalies Prancūzijai, kalbančiųjų iš viso 690 tūkst., iš jų 500 tūkst. Ispanijoje. Taip pat yra nemažai baskų kalba kalbančiųjų kitose Europos ir Amerikos šalyse, bendras baskiškai kalbančiųjų skaičius siekia apie 1 mln.
Genetiniai kalbos ryšiai nenustatyti, ji laikoma izoliuota kalba.
Baskų kalbos žodynuose yra iki pusės milijono leksinių vienetų. Tai paaiškinama dideliu kiekiu sinonimų ir dialektinių variantų (tarmių skaičius faktiškai lygus gyvenviečių skaičiui).
Pirma knyga baskų kalba buvo išleista 1545 m. Tai buvo eilėraščių rinkinys Linguae Vasconum Primitiae. Antrasis leidinys – Naujasis Testamentas, kuris į baskų kalbą buvo išverstas tik 1576 m. Valdant Fransiskui Frankui, baskų kalbos leidiniai, transliacijos, vardai buvo uždrausti. 1975 m. žlugus Franko Ispanijai, šie draudimai buvo panaikinti.
Dialektai
thumb|left|240px|Baskų dialektai Yra 6 pagrindiniai baskų kalbos dialektai: Biskajos, Gipuzkoa, Aukštutinės Navaros (Ispanijoje) ir Žemutinės Navaros, Lapurdian, Zuberoan (Prancūzijoje).
Abėcėlė
Baskų kalbos abėcėlė
Paramount Pictures
Paramount Pictures Corporation yra JAV kino kompanija. Įkurta 1912 metais, ji yra ilgiausiai egzistuojanti Amerikos kino studija.
Kompanija pastatė tokius filmus kaip „Krikštatėvis“, „Beverli Hilso policininkas“, „Miesto kaubojus“, „Titanikas“ (kartu su „20th Century Fox“), „The Sum of All Fears“ ir nemažai kitų daug apdovanojimų pelniusių filmų.
thumb|Menininkas Dario Campanile stovi priešais savo paveikslą, sukurtą „Paramount“ 75-mečiui. Paveikslas panaudotas kaip kompanijos logotipas
Gražina Imbrasienė
Gražina Imbrasienė (g. 1950 m. birželio 10 d. Šiaulėnuose, Radviliškio raj.) – teisininkė, Lietuvos politinė bei visuomenės veikėja.
Biografija
Mokėsi Švenčionėlių internatinėje vidurinėje mokykloje. 1977 m. baigė Vilniaus universiteto Teisės fakultetą.
1977–1996 m. LR valstybės kontrolės juriskonsultė, LR finansų ministerijos Juridinio skyriaus viršininkė, Lietuvos bankų asociacijos juriskonsultė. 1996–2000 m. Seimo narė (Teisės ir teisėtvarkos komiteto pirmininkė), nuo 2000 iki 2005 m. Vaiko teisių apsaugos kontrolierė, 2005–2012 m. Specialiųjų tyrimų tarnybos direktoriaus patarėjas teisės klausimais, Personalo departamento specialistė. 2012–2017 m. Vyriausiosios tarnybinės etikos komisijos narė.
Ingeliškis
Ingeliškis – kaimas Utenos rajono savivaldybėje, 7 km nuo Leliūnų.
Lietuvos žurnalistų sąjunga
Lietuvos žurnalistų sąjunga (LŽS) – Lietuvos periodinės spaudos darbuotojus vienijanti organizacija.
Istorija
thumb|270px|[[Lietuvos žurnalistų sąjunga|Lietuvos žurnalistų sąjungos nariai (apie 1932 m.). Sėdi, iš kairės: V.Rastenis, E.Turauskas, J.Purickis (vadovas), J.Gerulaitytė. Stovi, iš kairės: J.Paleckis, A. Gricius, J. Kardelis, V. Kemežys, A. Bružas.]] 1922 m. kovo 11 d. įkurta spaudos darbuotojus vienijanti organizacija. 1929 m. kovo 22 d. Kaune perorganizuota į Lietuvos žurnalistų sąjungą, atskirą periodinės spaudos darbuotojų organizaciją. 1930 m. perregistruoti įstatai. Pagal juos tikruoju Sąjungos nariu galėjo būti kiekvienas žurnalistas Lietuvos pilietis, mokąs valstybinę kalbą ir išdirbęs ne mažiau kaip dvejus metus bei tebedirbąs periodinėje spaudoje kūrybinį darbą, kuris jam yra pagrindinis pragyvenimo šaltinis. Be tikrtųjų narių, LŽS buvo ir nariai korespondentai – žurnalistinį darbą dirbantys žmonės, kuriems darbas spaudoje nėra pagrindinis pragyvenimo šaltinis.
1935 m. Pasaulio lietuvių kongreso metu, Kaune LŽS sukvietė viso pasaulio lietuvių spaudos atstovų konferenciją. 1934, 1937 ir 1940 m. buvo išleistas „Lietuvos žurnalistų sąjungos metraštis”. 1940 m. pradžioje sąjungoje buvo 208 nariai.
1940 m. balandžio 11 d. po padarytų pakeitimų LŽS buvo 3 kategorijų nariai: nariai profesionalai, nariai visuomenininkai ir nariai korespondentai. Pagrindiniai LŽS organai buvo visuotinis susirinkimas, valdyba, garbės teismas ir revizijos komisija. Į LŽS valdybą buvo renkami tik nariai profesionalai. LŽS valybos pirmininkais buvo J. Purickis (1929-34), V. Kemežys (1934-36), Izidorius Tamošaitis (1937-38), Augustinas Gricius (1939-40), Vytautas Alantas (1940).
1940 m. viduryje, TSRS okupavus Lietuvą, sąjungos veikla buvo nutraukta.
1946 m. Vakarų Vokietijoje (Hanau, Hesenas) lietuvių pabėgėlių stovykloje įkurta Lietuvių žurnalistų sąjunga. Nuo 1953 m. LŽS savo darbą tęsė JAV, Niujorke, kur ir veikė iki Nepriklausomybės atkūrimo. (ji egzistuoja ir iki šių dienų)
1990 m. Lietuvos žurnalistų suvažiavime buvo patvirtinti nauji įstatai, pagal kuriuos LŽS yra nepriklausoma, nepolitinė demokratinė visuomeninė profesinė organizacija, vienijanti žurnalistus profesionalus.
Funkcijos
Pagrindiniai organizacijos tikslai - ginti žurnalistų teises ir laisves, gerinti darbo ir gyvenimo sąlygas, garantuoti profesinės etikos normų laikymąsi, rūpintis žurnalistų mokymu, siekiant šių tikslų aktyviai dalyvauti šalies ir tarptautinių organizacijų veikloje.
Dabar LŽS išskiriami tikrieji nariai ir nariai korespondentai. Aukščiausias sąjungos valdymo organas - suvažiavimas. Kas ketverius metus kviečiamo suvažiavimo metu yra renkamas pirmininkas. Tarp suvažiavimų LŽS valdo Taryba, Valdyba ir pirmininkas. Taryba tvirtina strategines veiklso kryptis, sąmatas, sptrendžia kitus svarbiausius veiklos klausimus. Valdyba atsako už numatytos veiklos programos įgyvendinimą, jai įgyvendinti sudaro reikalingas struktūras, tvirtina priemonių planą ir atsiskaito suvažiavimui. Valdybą sudaro LŽS pirmininkas, skyrių ir klubų pirmininkai. Į tarybą įeina pirmininkas, visa valdyba bei po vieną atstovą nuo 20 kiekvieno klubo yr skyriaus narių. Nuo 1990 iki 2003 m. gegužės žurnalistų sąjungai pirmininkavo Rimgaudas Eilunavičius. XIII LŽS suvažiavimo metu (2003 m. gruodžio 6 d.) pirmininku buvo išrinktas Dainius Radzevičius.
Žurnalistų premijos
Pagrindinė - nuo 1992 m. kasmet skiriama V. Kudirkos premija (į ją pretenduoti galima tik vieną kartą). Nuo 1998 m. žurnalistai apdovanojami V. Gedgaudo premija už publicistiką. Nuo 2002 m. kartu su Lietuvos rašytojais bendros sąjungos įkūrimo dieną skiriama T. Vaižganto premija. Remdamasi Žurnalistų etikos kodeksu LŽS kartu su įvairiomis žinybomis dalyvauja kitų premijų vertinime ir teikime.
Nikolajus Zubovas (1801)
Nikolajus (Mikalojus) Zubovas (, 1801 m. rugsėjo 9 d. – 1871 m. kovo 3 d.) – grafas, Rusijos imperijos tikrasis valstybės patarėjas, imperatorius rūmų kamerheris, hofmeisteris, Preobraženskio pulko leibgvardijos poručikas, liberalas.
Biografija
Vienintelis Lietuvos Zubovų šakos pradininko, Rusijos kariuomenės generolo majoro, grafo Dmitrijaus Zubovo (1764–1836) ir kunigaikštytės Praskovjos Viazemskajos (1772–1835) sūnus. thumb|left|Nikolajaus Zubovo vaikai Pagal Dmitrijaus Zubovo turto dalybų aktą 1839 m. jam atiteko Kretingos dvaras. Nikolajaus Zubovo laikais Kretingos dvare rekonstruotas ūkvedžio namas ir ūkiniai gamybiniai pastatai, apie XIX a. vidurį pastatyti mūriniai, secesinės architektūros rūmai. 1841 m. Pryšmančių kaimo žemėje įkurtas Pryšmančių dvaras, o žemdirbystei netinkama žemė apsodinta spygliuočių mišku. Platono Zubovo garbei Platonavu pavadintas Kretingos kaimo žemių pakraštyje prie Tenžės buvęs Zaštordų palivarkas. Žadeikių kaimo žemėje 1846 m. įkurtas Žadeikių palivarkas.
Žmona – Aleksandra de Moden (1807 m. rugsėjo 8 d. – 1839 m. birželio 28 d.).
Vaikai:
Tarašiškiai
Tarašiškiai – kaimas pietinėje Marijampolės savivaldybės dalyje, 2 km į rytus nuo Liudvinavo. 2010 m. kaime buvo atidengtas paminklinis akmuo, skirtas NKVD nukankintiems ir sušaudytiems žmonėms atminti.
Zaueris
Zaueris arba Siuras  – upė Belgijoje, Liuksemburge ir Vokietijoje; Mozelio kairysis intakas (Reino baseinas). Prasideda Ardėnų kalnuose, Belgijoje, prie Vo prie Siuro miestelio. Teka į rytus kalvotomis vietovėmis. 13 km ruože sudaro Belgijos-Liuksemburgo sieną, toliau teka per Liuksemburgą. Vėliau pasuka į pietryčius ir paskutinius 50 km sudaro Liuksemburgo-Vokietijos sieną. Įteka į Mozelį ties Vazerbiligu.
Pagrindiniai intakai:
Liuksemburge Zaueris patvenktas, susidaręs 3,8 km² ploto Aukštutinio Zauerio ežeras.
Losevas (Grajevo apskritis)
Losevas – kaimas Lenkijos šiaurės rytuose, Grajevo valsčiuje, Grajevo apskrityje, Palenkės vaivadijoje. Kaimas yra apie 8 km į pietus nuo Grajevo ir apie 70 km į šiaurės vakarus nuo vaivadijos centro Balstogės.
SuperBASIC
SuperBASIC – patobulintas BASIC programavimo kalbos variantas, kuriame buvo įtraukta nemažai priemonių, skirtų struktūriniam programavimui.
Toritas
miniatiūra|Toritas Toritas – silikatų klasės, retas nesosilikatinis Torio mineralas. Cheminė formulė (Th, U)SiO4. kristalizuojasi tetragoninėje sistemoje ir yra izomorfiškas. Dažniausiai sutinkamas radioaktyvus. 1829 m. pavadintas dėl torio atspindėjimo.
Randamas pegmatituose, efuzinėse uolienose, hidroterminėse gyslose ir kontaktinio metamorfizmo vietose. Slūgso smulkiomis granulėmis dendritiniuose smėliuose. Toritas taip pat yra svarbus urano rūdos šaltinis.
Toritas yra optiškai izotropiškas ir dėl sudėtingos sandaros specifinis tankis kinta nuo 4,4 iki 6,6 g/cm³. Kietumas pagal Moso skalę – 4,5.
Torito blizgesys stiklinis arba dervingas. Spalva paprastai būna juoda, bet pasitaiko rusvai juoda, oranžinė, gelsvai oranžinė, tamsiai žalia.
Torito atmaina turinti urano kartais dar vadinama uranotoritu. Kitos atmainos: orangitas – oranžinis toritas, kalciotoritas – turi nedidelius kalcio kiekius.
Rahovecas
Rahovecas (Orahovacas)  – miestas ir savivaldybė vakarų Kosove, Džiakovicos srityje.
Geografija
Savivaldybės plotas – 276 km². Ji apima 35 kaimus. 2011 m. duomenimis, savivaldybės teritorijoje gyveno 55 053 gyventojai. Savivaldybėje yra du Serbijai priklausantys anklavai.
Ekonomika
Ekonomika priklausoma nuo žemės ūkio. Daug vynuogynų.
Akademas
Akademas (🇬🇷) graikų mitologijoje – Atėnų herojus, pranešęs Dioskūrams, kur Tesėjas laiko pagrobęs jų seserį Helenę. Todėl Dioskūrai labai gerbė Akademą, o lakedaimoniečiai puldinėdami Atiką nepuldavo jo valdų. Buvo manoma, kad Akademas palaidotas šventoje giraitėje į šiaurės vakarus nuo Atėnų. IV a. pr. m. e. šioje giraitėje mokė Platonas bei jo mokiniai, todėl jų mokykla buvo pavadinta Akademija.
Kontinentinė armija
miniatiūra|Kontinentinės armijos karių uniforma Amerikos Kontinentinė armija buvo armija, kurią kilus JAV nepriklausomybės karui suformavo kolonijos, vėliau tapusios Jungtinėmis Amerikos Valstijomis. Kontinentinė armija sukurta remiantis 1775 metų birželio 14 dieną Kontinentinio Kongreso išleista rezoliucija, jos tikslas – koordinuoti karines Trylikos kolonijų pastangas maište prieš Didžiosios Britanijos valdymą. Kontinentinę armiją papildė vietinės nereguliarios kariuomenės ir kitos pajėgos, kurias ir toliau kontroliavo pavienės valstijos. Nepriklausomybės karo metu vyriausias kontinentinės armijos pajėgų vadas buvo generolas Džordžas Vašingtonas.
Didžioji kontinentinės armijos dalis išformuota 1783 metais, kai Paryžiaus sutartimi buvo užbaigtas karas. Likusioji dalis iš esmės suformavo JAV sausumos pajėgų branduolį.
Bendros sąnaudos
300px|thumb|BS - bendros sąnaudos, PS - pastovios sąnaudos, KS - Kintamos sąnaudos, PKS - pusiau kintamos sąnaudos Bendros sąnaudos – visos produkto kūrimo, gaminimo, pardavimo procese patiriamos sąnaudos, kurios gali būti apibūdinamos kaip kintamų sąnaudų, pastovių sąnaudų ir pusiau kintamų sąnaudų suma.
Bendrosios sąnaudos paskaičiuojamos pagal formulę: Kur BS - bendros sąnaudos, KS - kintamos sąnaudos, PS - pastovios sąnaudos, PKS - pusiau kintamos sąnaudos
Pastovios sąnaudos yra sąnaudos, kurios nekinta didėjant produkcijos apimčiai (išskyrus tam tikrus atvejus, kai apimties didinimui reikia papildomų pajėgumų). Kitaip tariant, tai nepriklausomas dydis, kuris nesikeičia, ar įmonė pagamina 1 ar 500 vienetų. Tokioms sąnaudoms galima priskirti (bet neapsiriboti) pastatų nusidėvėjimą, įrengimų nusidėvėjimą, administracijos sąnaudas (darbo užmokestis, kanceliarinės prekės), darbuotojų nekintama darbo užmokesčio dalis. Pusiau kintamos sąnaudos atsiranda tada, kai, sakykim peržengus tam tikrą gamybos mastą padidėja savo prigimtimi pastovios sąnaudos (papildoma buhalterė, papildomos sandėlių patalpos).
Kintamos sąnaudos yra sąnaudos, kurios kinta priklausomai nuo produkcijos masto. Kuo didesnis gamybos mastas, tuo didesnės kintamos sąnaudos. Kintamos sąnaudos stumia bendrųjų sąnaudų kreivę aukštyn ir nuo jų priklauso bendrųjų sąnaudų kreivės statumas.
Antanas Gailius
Antanas Gailius (g. 1951 m. balandžio 11 d. Švendriškiuose, Jurbarko rajonas) – Lietuvos poetas, vertėjas.
Biografija
1968 m. baigė Raseinių pirmąją vidurinę mokyklą. 1973 m. Vilniaus universitete baigė vokiečių kalbą ir literatūrą. 1978–1986 m. „Vagos“ leidyklos redaktorius, 1986–1989 m. „Vyturio“ leidyklos vyr. redaktoriaus pavaduotojas. 1989–1996 m. redagavo kultūros almanachą „Proskyna“, 1992–1994 m. – savaitraštį „Amžius“. Nuo 1988 m. Lietuvos rašytojų sąjungos narys.
Kūryba
Antano Gailiaus poezija pasižymi skaidria ir harmoninga krikščioniška pasaulėjauta bei etika, ramiu ir santūriu tonu. Autorius meistriškai valdo klasikines formas, tačiau nemaža ir eilėraščių parašytų verlibru.
Stasys Kružinauskas
Stasys Kružinauskas (g. 1957 m. vasario 12 d. Eitkūnuose, Karaliaučiaus kraštas) – Vilkaviškio politinis veikėjas.
Biografija
Nuo 1964 iki 1965 m. mokėsi Pobedinsko pradžios, nuo 1966 iki 1972 m. – Kybartų Kristijono Donelaičio vidurinėje mokykloje, nuo 1973 iki 1976 m. Kauno Žemės ūkio technikume, įgijo topografo specialybę.
Nuo 1976 iki 1978 m. Vilniaus inžinerinių tyrinėjimų instituto topografas. 1978–1984 m. Vilkaviškio vyriausiojo architekto gamybinės grupės geodezininkas, 1985–1990 m. Vilkaviškio raj. civilinės gynybos štabo viršininkas, 1991–2000 m. – UAB „STOP“ prezidentas, 1996–2000 m. Seimo nario Algirdo Butkevičiaus padėjėjas. 2000–2004 m. Seimo narys, nuo 2005 m. verslininkas, UAB „Stenvila“ ir UAB „Stop“ akcininkas.
Barou
Barou – upė Airijos saloje, Airijos Respublikoje; antra pagal ilgį, po Šanono.
Stasys Kružinauskas
Biografija
Nuo 1990 m. Lietuvos socialdemokratų partijos Vilkaviškio skyriaus narys, 1999–2001 m. – LSDP etikos ir procedūrų komisijos narys, nuo 2001 m. sausio mėn. LSDP tarybos narys, Marijampolės apskr. tarybos koordinatorius, Vilkaviškio skyriaus pirmininko pavaduotojas. Nuo 2005 m. Liberalų ir centro sąjungos Vilkaviškio skyriaus tarybos narys.
Resident Evil: The Darkside Chronicles
Resident Evil: The Darkside Chronicles  – 2009 m. rail shooter žanro kompiuterinis žaidimas, „Resident Evil“ žaidimų serijos dalis, kurią sukūrė Japonijos „Cavia, Inc.“ ir „Capcom“ kompanijos „Nintendo Wii“ konsolei. Išleido „Capcom“. Žaidimas 2012 m. išleistas „PlayStation 3“ platformai „PlayStation Network“ tinkle su šiek tiek tobulesne grafika kartu su „Resident Evil: The Umbrella Chronicles“ rinkinyje „Resident Evil Chronicles HD Collection“. Žaidimas yra skirtas suaugusiems.
Kulunda (Rusija)
Kulunda  – kaimo gyvenvietė (anksčiau miesto tipo gyvenvietė) Rusijoje, Altajaus krašto vakaruose, netoli sienos su Kazachstanu, Kulundos stepėje. Rajono centras. Geležinkelių mazgas (linijos į Barnaulą, Tatarską, Astaną). Taip pat praeina Alėjsko-Pavlodaro kelias. Statybinių medžiagų, maisto, avalynės pramonė.
Stasys Kružinauskas
Biografija
1997–2003 m. Vilkaviškio rajono savivaldybės tarybos narys, 2000–2004 m. Seimo LSDP frakcijos narys; 2004 m. perėjo į Liberalų centro frakciją.
Kizilirmakas
Naudojama drėkinimui, hidroenergijos gamybai, nelaivuojama.
Resident Evil: The Darkside Chronicles
„Resident Evil: The Darkside Chronicles“ sulaukė nuosaikaus kritikų įvertinimo. Metacritic.com tinklalapio kritikų apžvalgų suvestinės vertinimo vidurkis 75 balai iš 100. Gamerankings.com tinklalapyje žaidimas įvertintas 74,55 %. Pasaulyje buvo parduota virš 1 mln. žaidimo kopijų „Wii“ platformai (2015 m. duomenimis).
Kizilirmakas
Hetitai upę vadino Marsantija, upės lankas ribojo Hetitų valstybės branduolį iš vakarų ir pietų. Antikoje upė žymėjo ribą tarp Mažosios Azijos ir likusios Azijos dalies.
Resident Evil: The Darkside Chronicles
Apžvalga
„Resident Evil: The Darkside Chronicles“ yra vieno ar dviejų žaidėjų 3D grafikos rail shooter žanro šaudyklinis žaidimas. Specialiai pritaikytas „Wii Zapper“ ginklą imituojančiam kontroleriui. Žaidimo misijose visuomet dalyvauja 2 herojai, tokiu būdu juos vienu metu gali valdyti du žaidėjai. Žaidžiant vienam žaidėjui, kitas herojus atakuoja automatiškai, tačiau jo nauda žaidime kovojant su įvairiais priešininkais tampa labiau simboline. Žaidime galima pasirinkti tris sunkumo lygius. Pokalbiai tarp žaidimo veikėjų yra automatiniai, pagal išankstinį scenarijų.
Kulunda (Rusija)
Istorija
Kulunda įkurta 1917 m. kaip geležinkelio statybas aptarnaujanti gyvenvietė.
Resident Evil: The Darkside Chronicles
Apžvalga
Žaidimas yra rail shooter tipo šaudyklė. Jo metu herojai žaidimo erdvėje juda automatiškai. Žaidimo esmė − kuo greičiau iššaudyti priešininkus ir įvairius objektus, pakol herojai pro juos nepraslinko. Žaidėjas valdo tik ginklo nukreipimą vaizdo ekrane vaizduojamu taikikliu. Iššaudant įvairius objektus: lempas, kanistrus, butelius ir pan., renkami žaidimo trofėjai, pinigai. Žaidimo eigoje randami geresni ginklai, kuriuos galima pasikeisti išnaudojus amuniciją.